ai4bharat/Pralekha huggingface dataset:
માહિતી અને પ્રસારણ મંત્રાલય
ડીડી સ્પોર્ટ્સ પર કોમનવેલ્થ ગેમ્સ 2022નું જીવંત પ્રસારણ
વિવિધ રમતના સ્થળોએથી ભારતીય ખેલાડીઓની ભાગીદારીનું વ્યાપક કવરેજ
બહુપ્રતીક્ષિત કોમનવેલ્થ ગેમ્સની શરૂઆત સાથે, દૂરદર્શન સ્પોર્ટ્સ તમને 8 ઓગસ્ટ, 2022ના રોજ કોમનવેલ્થ ગેમ્સ, 2022ના ઉદ્ઘાટન સમારોહથી લઈને ઈવેન્ટની સમાપ્તિ સુધીની તમામ ક્રિયાઓ સીધા મેદાનમાંથી લાઈવ લાવી રહ્યું છે.
ડીડી સ્પોર્ટ્સનું પ્રસારણ 28 જુલાઈ 2022ના રોજ બર્મિંગહામ, ઈંગ્લેન્ડના એલેક્ઝાન્ડર સ્ટેડિયમ ખાતે ભવ્ય ઉદ્ઘાટન સમારંભ સાથે શરૂ થયું. ડીડી સ્પોર્ટ્સ 20 સ્પોર્ટ્સ ઈવેન્ટ્સનું લાઈવ પ્રસારણ માત્ર ડીડી ફ્રી-ડીશ પર કરી રહ્યું છે, જે 29મી જુલાઈથી શરૂ થઈ છે.
215 ખેલાડીઓની ભારતીય ટુકડી 16 રમતોત્સવમાં ભાગ લઈ રહી છે. વિવિધ સ્થળોએ એકસાથે અનેક ટુર્નામેન્ટ ચાલી રહી હોવાથી, DD સ્પોર્ટ્સના પ્રસારણમાં વિવિધ રમતગમતના કાર્યક્રમોના વ્યાપક કવરેજનો સમાવેશ થાય છે, જેમાં મુખ્ય ધ્યાન ભારત-સંબંધિત મેચો, પ્રવૃત્તિઓ અને સહભાગિતા પર હોય છે.
ડીડી સ્પોર્ટ્સ પર પ્રસારણ દરરોજ બપોરે 12 વાગ્યે શરૂ થશે અને રમતગમતના કાર્યક્રમોના અંત સુધી ચાલુ રહેશે. DD સ્પોર્ટ્સના દૈનિક પ્રસારણમાં રમતગમત નિષ્ણાતો અને પત્રકારો દિવસના નિર્ધારિત રમતગમતના કાર્યક્રમો વિશે બ્રીફિંગ સાથે અડધા કલાકના 'ખેલ સે પહેલ' નો પણ સમાવેશ કરે છે. દિવસભરના વિરામ દરમિયાન, ડીડી સ્પોર્ટ્સના એન્કરો દર્શકોને આગામી રમતગમતના કાર્યક્રમો વિશે માહિતગાર રાખે છે.
ડીડી સ્પોર્ટ્સ ચેનલ પર જીવંત પ્રસારણ ઉપરાંત, ઓલ ઈન્ડિયા રેડિયો અને ડીડી સ્પોર્ટ્સ  અને ઓલ ઈન્ડિયા રેડિયો સ્પોર્ટ્સ  ના ટ્વિટર હેન્ડલ્સ રમતો વિશે નિયમિત અપડેટ્સ પ્રદાન કરે છે.
ઈંગ્લેન્ડના બર્મિંગહામમાં 2022માં યોજાનારી કોમનવેલ્થ ગેમ્સમાં 72 દેશો ભાગ લઈ રહ્યા છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
પ્રધાનમંત્રીનું કાર્યાલય
શ્રી વેંકટેશ્વર સ્વામી મંદિર જમ્મુ આપણા વારસાની સમૃદ્ધિની ઉજવણી કરશે : પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કહ્યું છે કે શ્રી વેંકટેશ્વર સ્વામી મંદિર જમ્મુ ‘એક ભારત શ્રેષ્ઠ ભારત’ની ભાવનાને પ્રબળ કરશે.
પ્રધાનમંત્રીએ કેન્દ્રીય પ્રધાન ડૉ જીતેન્દ્ર સિંહના ટ્વિટ થ્રેડના જવાબમાં ટ્વીટ કર્યું:
"આ આપણા વારસાની સમૃદ્ધિની ઉજવણી કરશે અને 'એક ભારત શ્રેષ્ઠ ભારત'ની ભાવનાને ઊંડી બનાવશે."
YP/GP/JD
(
સંરક્ષણ મંત્રાલય
સંરક્ષણ મંત્રી શ્રી રાજનાથ સિંહે કોવીડ-19 વિરુદ્ધની લડાઈમાં કેન્ટોન્મેન્ટ બોર્ડના પ્રયાસોની સમીક્ષા કરી
સંરક્ષણ મંત્રી શ્રી રાજનાથ સિંહ દ્વારા આજે સમગ્ર દેશમાં આવેલા 62 કેન્ટોન્મેન્ટ બોર્ડ દ્વારા કોરોના વાયરસ ના પ્રસરણને અટકાવવા માટે હાથ ધરવામાં આવેલ અટકાયતી પગલાઓની સમીક્ષા કરવામાં આવી હતી. ડાયરેક્ટર જનરલ ડીફેન્સ એસ્ટેટ  શ્રીમતી દીપા બાજવાએ સંરક્ષણ મંત્રીને આ રોગચાળા વિરુદ્ધની લડાઈમાં કેન્ટોન્મેન્ટ બોર્ડની પ્રતિબદ્ધતાની ખાતરી આપી હતી.
શ્રીમતી બાજવાએ સ્વચ્છતાની મહત્વની સેવાઓની જાળવણી, મેડીકલ સુવિધાઓ અને પાણીના પુરવઠા સહીત તમામ કેન્ટોન્મેન્ટમાં ચાલી રહેલ પ્રવૃત્તિઓની રૂપરેખા આપી હતી. તેમણે મંત્રીને ક્વોરન્ટાઇન સુવિધાઓ માટે દવાખાનાઓ, શાળાઓ અને કમ્યુનિટી હોલ શોધી કાઢવા માટે લેવામાં આવેલ પગલાઓ અંગે તેમજ રહેવાસીઓની જાહેર જાગૃતિ માટે અને સોશ્યલ ડિસ્ટન્સિંગના અમલીકરણ માટે સતત લેવામાં આવેલ પગલાઓ વિષે અવગત કરાવ્યા હતા. સેવાભાવી સંસ્થાઓ અને સામાજિક સંસ્થાઓ સાથે મળીને પછાત વર્ગના લોકો માટે ભોજન અને સુકા કરિયાણાની સામગ્રીની જોગવાઈ પણ કરવામાં આવી છે. શ્રી રાજનાથ સિંહને એ અંગે પણ માહિતી આપવામાં આવી હતી કે કેન્ટોન્મેન્ટ બોર્ડના ચીફ એક્ઝીક્યુટીવ ઓફિસર્સ એ જીલ્લા વહીવટીતંત્ર અને સ્થાનિક મીલીટરી ઓથોરીટીઝ  સાથે નિયમિતપણે સંપર્કમાં છે.
સંરક્ષણ મંત્રીએ એ બાબત પણ નોંધી હતી કે સંરક્ષણ સચિવ ડૉ અજય કુમારે સ્ટેટ ડિઝાસ્ટર રિસ્પોન્સ ફંડ ને કેન્ટોન્મેન્ટ બોર્ડને પણ આપવા અંગે મુખ્ય સચિવો સાથે વાત કરી છે. પ્રયાસોની સરાહના કરતા શ્રી રાજનાથ સિંહે ભારપૂર્વક જણાવ્યું હતું કે કેન્ટોન્મેન્ટ બોર્ડે ખાસ કરીને વસતી ધરાવતા સિવિલ વિસ્તારોમાં સ્વચ્છતા અને ચોખ્ખાઈ અને ધુમાડાની ક્રિયા માટે સૌથી ઊંચા ધોરણોની ખાતરી કરવી જોઈએ. તેમણે સ્થળાંતર કરનારા/ રોજિંદુ કામ કરતા વંચિત વર્ગોના લોકોને ભોજન અને આશ્રય પૂરા પાડવા માટે વિશેષ કાળજી લેવાવી જોઈએ તે બાબત ઉપર પણ ખાસ ભાર મૂક્યો હતો.
(Visitor Counter : 174
સંચાર અને સુચના પ્રૌદ્યોગિકી મંત્રાલય
ટ્રાઇએ ટેલિકોમ રેગ્યુલેટરી ઓથોરિટી ઓફ ઇન્ડિયા રિપીલિંગ રેગ્યુલેશન્સ, 2023 જાહેર કર્યું
ટેલિકોમ રેગ્યુલેટરી ઓથોરિટી ઓફ ઇન્ડિયા  એ ટેલિકોમ રેગ્યુલેટરી ઓથોરિટી ઓફ ઇન્ડિયા રિપીલિંગ રેગ્યુલેશન્સ, 2023  ને 25 જુલાઈ, 2023 ના રોજ જારી કર્યા હતા, જેથી ડાયલ-અપ અને લીઝ્ડ લાઇન ઇન્ટરનેટ એક્સેસ સર્વિસ, 2001  ની સેવાની ગુણવત્તા પરના નિયમનને સત્તાવાર ગેઝેટમાં તેની સૂચનાની તારીખથી અમલમાં મૂકવામાં આવ્યું છે.
ટ્રાઇએ 10 ડિસેમ્બર, 2001ના રોજ ડાયલ-અપ અને લીઝ્ડ લાઇન ઇન્ટરનેટ એક્સેસ સર્વિસ, 2001 ની સેવાની ગુણવત્તા અંગેના નિયમનને સૂચિત કર્યું હતું. આ નિયમન તમામ બેઝિક સર્વિસ ઓપરેટર્સ અને ઈન્ટરનેટ સર્વિસ પ્રોવાઈડર્સને લાગુ પડતું હતું, જેમાં હાલના ઓપરેટર્સનો પણ સમાવેશ થાય છે. એટલે કે. બીએસએનએલ, એમટીએનએલ અને વીએસએનએલ. ક્વોલિટી ઓફ સર્વિસ પેરામીટર્સ નક્કી કરવાનો હેતુ નેટવર્કની કામગીરીના માપદંડો નક્કી કરીને ગ્રાહકોના સંતોષને સુનિશ્ચિત કરવાનો હતો, જે સર્વિસ પ્રોવાઇડરે તેના નેટવર્કના યોગ્ય પરિમાણ દ્વારા હાંસલ કરવું જરૂરી છે. સમયાંતરે સેવાની ગુણવત્તાને માપવી અને તેની ચોક્કસ માપદંડો સાથે સરખામણી કરવી જેથી વિવિધ સેવા પ્રદાતાઓ દ્વારા પૂરી પાડવામાં આવતી કામગીરીના સ્તરનું નિરીક્ષણ કરી શકાય અને ઈન્ટરનેટ સેવાના ગ્રાહકોના હિતોનું રક્ષણ કરી શકાય.
આ નિયમો ત્યારે જારી કરવામાં આવ્યા હતા જ્યારે ડાયલ અપ સેવા એ જ એકમાત્ર સેવા હતી જે ઓછી ગતિના ઇન્ટરનેટને એક્સેસ કરવા માટે ઉપલબ્ધ હતી. સમયની સાથે, ટેલિકમ્યુનિકેશન નેટવર્ક્સ, બંને વાયરલાઇન તેમજ વાયરલેસ, xDSL, FTTH, LTE અને 5G વગેરે ટેકનોલોજી પર હાઇ સ્પીડ બ્રોડબેન્ડ સેવા પ્રદાન કરવા માટે વિકસિત થયા છે. લીઝ્ડ લાઇન એક્સેસ સેવાઓ સામાન્ય રીતે ઇન્ટરનેટ ગેટવે સર્વિસ પ્રોવાઇડર્સ  દ્વારા ઓફર કરવામાં આવે છે, જે સાહસોને આઇએસપી લાઇસન્સ ધરાવે છે, જે સર્વિસ લેવલ એગ્રીમેન્ટ  આધારિત સેવા છે. એસએલએ આધારિત સેવા હોવાને કારણે કરાર કરનાર પક્ષો વચ્ચેના કરારમાં સેવાની ગુણવત્તા અંગેની ચિંતાઓનું રક્ષણ કરવા માટે પર્યાપ્ત જોગવાઈઓ છે. આથી, ડાયલ-અપ અને લીઝ્ડ લાઇન ઇન્ટરનેટ એક્સેસ સર્વિસ, 2001ની સેવાની ગુણવત્તા પરનું નિયમન, હાલના સંદર્ભમાં વધુ સુસંગત હોવાનું જણાતું નથી.
ઉપરોક્ત બાબતોને ધ્યાનમાં રાખીને, અગાઉ ઓથોરિટીએ 03 એપ્રિલ, 2023ના રોજ ટેલિકોમ રેગ્યુલેટરી ઓથોરિટી ઓફ ઇન્ડિયા રિપીલિંગ રેગ્યુલેશન્સ, 2023નો ડ્રાફ્ટ જારી કર્યો હતો, જેમાં 17 એપ્રિલ, 2023 સુધી હિતધારકોની ટિપ્પણીઓ મંગાવવામાં આવી હતી. હિતધારકોની ટિપ્પણીઓને આધારે અને ઇઝ ઑફ ડૂઇંગ બિઝનેસ ના પાસાને ધ્યાનમાં રાખીને ઓથોરિટીએ સત્તાવાર ગેઝેટમાં ટેલિકોમ રેગ્યુલેટરી ઓથોરિટી ઓફ ઇન્ડિયા રિપીલિંગ રેગ્યુલેશન્સ, 2023  ની તારીખથી અમલમાં આવે તે રીતે ડાયલ-અપ અને લીઝ્ડ લાઇન ઇન્ટરનેટ એક્સેસ સર્વિસ, 2001  ની સેવાની ગુણવત્તા પરના નિયમનને રદ કરવાનો નિર્ણય લીધો છે.
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 96
સ્વાસ્થ્ય અને પરિવાર કલ્યાણ મંત્રાલય
કોવિડ રાહત સામગ્રી અને સહાય પર નવીન જાણકારી
કોવિડ મહામારીનો સામનો કરવા વિદેશોમાંથી પ્રાપ્ત થતી સહાયતા સામગ્રીની ફાળવણી કરી રાજ્યો/કેન્દ્રશાસિત પ્રદેશોને નિયમિત સ્વરૂપે મોકલવામાં આવે છે
અત્યાર સુધી લગભગ 11,000થી વધારે ઓક્સિજન કોન્સન્ટ્રેટર, 13,000થી વધારે ઓક્સિજન સીલિન્ડર, 19 ઓક્સિજન જનરેશન પ્લાન્ટ, 6800થી વધારે વેન્ટિલેટર્સ/બીઆઈ પીએપી અને લગભગ 4.90 લાખ રેમડેસિવિર ઇન્જેક્શનની વહેંચણી કરવામાં/રવાના કરવામાં આવી છે
અત્યારે કોવિડ-19 મહામારીનો મુકાબલો કરવા માટે ભારત સરકાર “સંપૂર્ણ સરકાર”ના દ્રષ્ટિકોણ સાથે સતત આગળ વધી રહી છે. કોવિડ સામે ચાલુ લડાઈમાં પોતાના પ્રયાસોને આગળ વધારવા માટે ભારત સરકારને દુનિયાના વિવિધ દેશો/સંસ્થાઓ પાસેથી આંતરરાષ્ટ્રીય અનુદાન અને કોવિડ-19 રાહત ચિકિત્સા સામગ્રી અને ઉપકરણો સ્વરૂપે મદદ મળી રહી છે. વિદેશોમાંથી પ્રાપ્ત થનારી આ મદદ 27 એપ્રિલ, 2021થી સતત ચાલુ છે. ખાસ વાત એ છે કે, ભારત સરકારના વિવિધ મંત્રાલયો/વિભાગોએ વૈશ્વિક સમુદાય પાસેથી પ્રાપ્ત થનારી સહાયતા સામગ્રીને સુવ્યવસ્થિત અને સુઆયોજિત વ્યવસ્થાના માધ્યમથી રાજ્યો/કેન્દ્રશાસિ પ્રદેશો સુધી ઝડપથી પહોંચાડવા માટે પરસ્પર સમન્વય સ્થાપિત કર્યો છે.
27 એપ્રિલ, 2021થી 14 મે, 2021 સુધી કુલ 10,953 ઓક્સિજન કોન્સેન્ટ્રેટર, 13,169 ઓક્સિજન સીલિન્ડર 19 ઓક્સિજન જનરેશન પ્લાન્ટ, 6,835 વેન્ટિલેટર્સ/બીઆઈ પીએપી અને લગભગ 4.90 લાખ રેમડેસિવિરના ઇન્જેક્શનનું વિતરણ થઈ ગયું છે.
13/14 મેના રોજ જે દેશોએ મુખ્યત્વે મોટા પાયે રાહત સામગ્રી મોકલી છે, તેમાં અમેરિકા, ઇટાલી, કેનેડા, દક્ષિણ કોરિયા, ઓમાન, બ્રિટિશ ઓક્સિજન કંપની , કોહારુ 3એસપી  અને ગિલિઆડ  સામેલ છેઃ
- રેમડેસિવિર: 68,810
- ટોસિલિઝુમેબ: 1,000
- વેન્ટિલેટર્સ/BiPAP/CPAP: 338
- ઓક્સિજનના સીલિન્ડર: 900
- ઓક્સિજન કોન્સેન્ટ્રેટર્સ: 157
રાજ્યો/કેન્દ્રશાસિત પ્રદેશો તથા સંસ્થાઓ સુધી આ રાહત સામગ્રીની અસરકારક રીતે ફાળવણી કરવી અને વિતરણ કરવું એક નિયમિત પ્રક્રિયા છે. કેન્દ્રીય આરોગ્ય મંત્રાલય નિયમિત રીતે આ પ્રક્રિયા પર નજર રાખી રહ્યું છે. વિદેશોમાંથી પ્રાપ્ત અનુદાન, સહાયતા અને દાન સ્વરૂપે આવતી કોવિડ રાહત સામગ્રીની પ્રાપ્તિ અને ફાળવણીનું વધારે સારી રીતે મેનેજમેન્ટ કરવા માટે કેન્દ્રીય આરોગ્ય મંત્રાલયમાં એક સમર્પિત સમન્વય વિભાગ  ઊભો કરવામાં આવ્યો છે. આ વિભાગે 26 એપ્રિલ, 2021થી કાર્યરત થયો છે. કેન્દ્રીય આરોગ્ય મંત્રાલયે આ સંબંધમાં 2 મે, 2021ના રોજ કામગીરી કરવાની એક પ્રમાણભૂત પ્રક્રિયા તૈયાર કરીને એને લાગુ કરી દીધી છે.
ફોટો 1 યુકેમાંથી પ્રાપ્ત થયેલું ઓક્સિજન સીલિન્ડર, જેને ગુજરાત મોકલવામાં આવ્યું હતું.
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ જીએસએટી-29ને લઇ જનારા જીએસએલવી એમકે III-ડી2ના સફળ પ્રક્ષેપણ બદલ ઇસરોના વૈજ્ઞાનિકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ જીએસએટી-29ને લઇ જનારા જીએસએલવી એમકે III-ડી2ના સફળ પ્રક્ષેપણ બદલ
ઇસરોના વૈજ્ઞાનિકોને અભિનંદન પાઠવ્યા
પ્રધાનમંત્રીએ કહ્યું, “જીએસએટી-29ને લઇ જનારા જીએસએલવી એમકે III-ડી2ના સફળ પ્રક્ષેપણ બદલ ઇસરોના
વૈજ્ઞાનિકોને મારા હાર્દિક અભિનંદન. આ સાથે કોઈ ભારતીય પ્રક્ષેપણ યાન દ્વારા સૌથી વજનદાર ઉપગ્રહના સફળ
પ્રક્ષેપણ કરવા માટેનો નવો વિક્રમ સ્થાપિત થયો છે.
આ ઉપગ્રહ આપણા દેશના દૂર્ગમ સ્થાનો સુધી સંચાર અને ઇન્ટરનેટ સેવા ઉપલબ્ધ કરાવશે.”
RP
(Visitor Counter : 148
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 96.75 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.43 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
96,75,07,995
|
|
બાકી ઉપલબ્ધ
|
|
8,43,17,810
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 96.75 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.43 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી ઇન્દિરા ગાંધીને એમની જન્મજયંતી પર શ્રદ્ધાંજલી અર્પણ કરી
પ્રધાનમંત્રીશ્રી નરેન્દ્ર મોદીએ પૂર્વ પ્રધાનમંત્રી શ્રીમતી ઇન્દિરા ગાંધીને એમની જન્મજયંતી પર શ્રદ્ધાંજલી અર્પણ કરી.
પ્રધાનમંત્રીએ કહ્યું, “પૂર્વ પ્રધાનમંત્રીશ્રીમતી ઇન્દિરા ગાંધીને એમની જન્મજયંતી પર શ્રદ્ધાંજલી.”
(Visitor Counter : 61
મંત્રીમંડળ
મંત્રીમંડળે ઔદ્યોગિક સંબંધો પરની આચારસંહિતા બિલ, 2019ને સંસદમાં રજૂ કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઔદ્યોગિક સંબંધોની આચારસંહિતા બિલ, 2019ને સંસદમાં રજૂ કરવા માટે મંજૂરી આપી હતી.
ફાયદાઃ
- કેટલાંક મહત્વપૂર્ણ કેસોની સુનાવણી સંયુક્તપણે કરવામાં આવશે અને બાકીનાં કેસોની સુનાવણી એક સભ્ય દ્વારા થશે એ વિચાર સાથે  બે-સભ્યનું પંચ સ્થાપિત કરવું, જેનાં પરિણામે કેસોનો નિકાલ ઝડપથી થશે.
- હાલની જોગવાઈઓ માં સરળતાપૂર્વક ફેરફાર કરવા, જે માટે સંબંધિત સરકારની પૂર્વમંજૂરી માટે કર્મચારીઓની સંખ્યામાં કોઈ પણ પ્રકારનું પરિવર્તન ન કરીને 100 રાખવી, પણ જાહેરનામા દ્વારા કર્મચારીઓની ‘આ પ્રકારની સંખ્યા’ બદલવા માટે જોગવાઈ ઉમેરવી.
- કર્મચારીઓની કુશળતામાં સુધારો-વધારો કરવા માટે એક ભંડોળ ઊભું કરવામાં આવશે અને સૂચિત રીતે એનો ઉપયોગ કરવામાં આવશે.
- નિશ્ચિત મુદ્દતની રોજગારીની પરિભાષા નક્કી કરવી, આ પરિભાષાનો કોઈ નોટિસ સમયગાળા રહેશે નહીં તથા કર્મચારીઓને છૂટા કરવા પર તેમને કોઈ વળતર જોગવાઇ પણ રહેશે નહીં.
- વિવાદોનો નિરાકરણ લાવવા માટે સરકારી અધિકારીઓને અધિકારો સુપરત કરવા, જેમાં દંડ કરવાની જોગવાઈ સામેલ છે, જેથી પંચની કામગીરીનું ભારણ ઘટશે.
પૃષ્ઠભૂમિ:
ઔદ્યોગિક સંબંધો પર આચારસંહિતાની રૂપરેખા નીચેના ત્રણ શ્રમ કાયદાઓની પ્રસ્તુત જોગવાઈઓને ભેળવીને, સરળ કરીને અને તાર્કિક બનાવ્યાં પછી તૈયાર કરવામાં આવી છે:
- વેપાર સંઘ ધારો, 1926
- ઔદ્યોગિક રોજગારી  ધારો, 1946
- ઔદ્યોગિક વિવાદ ધારો, 1947
DS/RP
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી મહામહિમ શેખ હસીના વચ્ચે ફોન પર ચર્ચા થઈ
પ્રધાનમંત્રી શ્રી નરેન્દ્ર મોદીએ આજે બાંગ્લાદેશના પ્રધાનમંત્રી મહામહિમ શેખ હસીના સાથે ફોન પર વાત કરી હતી.
ભારતના નાગરિકો તરફથી અને પોતાના તરફથી પ્રધાનમંત્રી મોદીએ પ્રધાનમંત્રી શેખ હસીના અને બાંગ્લાદેશના લોકોને પવિત્ર રમઝાન માસના પ્રસંગે શુભેચ્છા આપી હતી.
બંને નેતાઓએ કોવિડ-19 રોગચાળા પર એશિયા અને બંને દેશોની સ્થિતિ વિશે ચર્ચા કરી હતી તથા બંનેએ પોતપોતાના દેશમાં એની અસરો ઘટાડવા લીધેલા પગલાંની જાણકારી ટૂંકમાં આપી હતી.
બંને નેતાઓએ 15 માર્ચના રોજ સાર્ક દેશોના નેતાઓ વચ્ચે થયેલી વિશેષ સમજૂતીનો અમલ કરવા સંમતિ વ્યક્ત કરવા પર ખુશ વ્યક્ત કરી હતી. પ્રધાનમંત્રીએ મોદીએ સાર્ક કોવિડ-19 ઇમરજન્સી ફંડમાં 1.5 મિલિયન ડોલરનું પ્રદાન આપવા બદલ પ્રધાનમંત્રી શેખ હસીનાનો આભાર માન્યો હતો.
પ્રધાનમંત્રી શેખ હસીનાએ એશિયામાં કોવિડ-19નો સામનો કરવા સંકલિત પ્રયાસો હાથ ધરવામાં લીડ લેવામાં તથા બાંગ્લાદેશને તબીબી પુરવઠા અને ક્ષમતા નિર્માણ એમ બંને દ્રષ્ટિએ પુરવઠો પૂરો પાડવા બદલ પ્રધાનમંત્રી મોદીનો આભાર માન્યો હતો.
બંને નેતાઓએ માર્ગ, રેલવે, આંતરિક જળમાર્ગો અને હવાઈ માર્ગો દ્વારા સરહદ પાર આવશ્યક ચીજવસ્તુઓનો પુરવઠો જાળવી રાખવા પર સંતોષ વ્યક્ત કર્યો હતો. પ્રધાનમંત્રી મોદીએ બંને દેશોનાં સહિયારી ઇતિહાસ, સંસ્કૃતિ, ભાષા અને ભાઈચારાની ભાવનાને યાદ કરીને ગાઢ દ્વિપક્ષીય સંબંધો પર સંતોષ વ્યક્ત કર્યો હતો. તેમણે ખાતરી આપી હતી કે, કોવિડ-19ના પ્રસારનાં નિયંત્રણમાં બાંગ્લાદેશને મદદ કરવા અને રોગચાળાની આર્થિક અસર ઓછી કરવામાં સહાય કરવા ભારત તૈયાર છે.
પ્રધાનમંત્રીએ આ ઐતિહાસિક મુજીબ બર્શોમાં બાંગ્લાદેશનાં તમામ મૈત્રીપૂર્ણ લોકો અને પ્રધાનમંત્રી શેખ હસીનાના સારાં સ્વાસ્થ્ય અને સુખાકારી માટે એમની શુભેચ્છા પાઠવી હતી.
GP/DS
(
મંત્રીમંડળ
હવાઈ મુસાફર રોપવે સિસ્ટમના વિકાસ માટે ઉત્તરાખંડ સરકારને આઇટીબીપીની જમીન ફાળવવા કેબિનેટની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષમાં મળેલી કેન્દ્રીય મંત્રીમંડળે ઈન્ડો-તિબેટીયન બોર્ડર પોલીસ ની મસુરી ખાતેની 1500 ચોરસ મીટર જમીન દહેરાદૂનથી મસુરી વચ્ચેના એરિયલ પેસેન્જર રોપવે સિસ્ટમ નામના પ્રોજેક્ટના ઇન્ફ્રાસ્ટ્રક્ચરના વિકાસ માટે ઉત્તરાખંડ રાજ્ય સરકારને ફાળવવાની મંજૂરી આપી હતી.
આ પ્રસ્તાવિત રોપવે 5580 મીટર લાંબો મોનો-કેબલ રોપવે છે જે પબ્લિક પ્રાયવેટ પાર્ટનરશિપ  મારફતે પુરકુલ ગાંવ, દહેરાદૂન થી લાયબ્રેરી, મસુરી  વચ્ચે બંધાશે. અંદાજે 285 કરોડ રૂપિયાના આ પ્રોજેક્ટથી બંને તરફથી કલાકના 1000 મુસાફરોને પહોંચાડવાની ક્ષમતાથી રોપવે ચાલશે. આ પ્રોજેક્ટને કારણે દહેરાદૂનથી મસુરી વચ્ચેના માર્ગ વ્યવહારના ટ્રાફિકમાં નોંધપાત્ર ઘટાડો થશે.
આ ઉપરાંત આ પ્રોજેક્ટથી 350 જેટલી સીધી રોજગારી અને 1500 જેટલી આડકતરી રોજગારી પ્રદાન થશે. એકવાર આ રોપવેનું કાર્ય પૂર્ણ થશે ત્યારબાદ તે પ્રવાસીઓમાં સૌથી મોટુ આકર્ષણ રહેશે જે રાજ્યમાં પ્રવાસન ઉદ્યોગને પણ વેગ આપશે અને પ્રવાસન ક્ષેત્રમાં વધારાની રોજગારીની તકો પણ પેદા કરશે.
SD/GP
(
સંરક્ષણ મંત્રાલય
ભારતીય નૌસેનામાં મેટ્રિક પાસ નાવિકોની ભરતી
નવી દિલ્હી, 23-07-2019
ભારતીય નૌસેના સપ્ટેમ્બર 2019માં નાવિકોની ભરતી માટે ભારતીય નૌસેના પ્રવેશ પરીક્ષા  આયોજિત કરશે. જે કોમ્પ્યુટર આધારિત પરીક્ષા હશે. 1 એપ્રિલ, 2000 અને 31 માર્ચ, 2003  ની વચ્ચે જન્મેલા અપરિણિત પુરુષો અરજી કરવા માટે પાત્ર રહેશે. ઉમેદવારોએ ધોરણ 10 પાસ કરેલું અનિવાર્ય છે. ભારતીય નૌસેનામાં મેટ્રિક પાસ ભરતી દ્વારા પ્રવેશ મેળનારા નાવિક રસોઈયા, કોષાધ્યક્ષ, સફાઈકર્મચારીના રૂપમાં કાર્ય કરશે.
ઓનલાઈન આવેદન માત્ર www.joinindiannavy.gov.in ના માધ્યમથી જ સ્વીકારાશે. ઓનલાઈન આવેદન કરતા પહેલા સમય બચાવવા માટે, આવેદન કરનાર ઉમેદવારોને www.joinindiannavy.gov.in પર જાતે નોંધણી કરાવવાની સલાહ આપવામાં આવે છે. નોંધણી કરાવવા માટે કોઈ અન્ય વેબસાઈટ કે એપ નથી. વેબસાઈટ પર પોતાનું અકાઉન્ટ બનાવ્યા બાદ ઉમેદવારને ઓનલાઈન આવેદન નોંધણી કરાવવા માટે ઈમેઈલ એલર્ટ પ્રાપ્ત કરશે. ઓનલાઈન નોંધણી બાદ, ઉમેદવારે પોતાનું વ્યક્તિગત, શૈક્ષણિક અને પત્રવ્યવહારની વિગતો અપડેટ કરવી પડશે. ઉમેદવાર પોતાના સંલગ્ન દસ્તાવેજો પોતાના અકાઉન્ટમાં પણ અપલોડ કરી શકશે. પૂર્વ નોંધણી કરવાને કારણે જ્યારે આવેદન બારી ખુલે ત્યારે ઉમેદવારના સમયનો બચાવ થશે.
આઈએનઈટી પૂર્ણ થયા બાદ, પસંદગી થયેલ ઉમેદવારો બીજા ચરણ એટલે કે શારીરિક સ્વાસ્થ્ય પરીક્ષણ અને પ્રાથમિક આરોગ્ય તપાસ પરીક્ષા માટે બોલાવાશે. આ ચરણ પૂર્ણ થયા બાદ, મેરીટ લિસ્ટ બહાર પડાશે અને સફળ ઉમેદવારોને ઓડિશામાં પ્રશિક્ષણ સંસ્થાન, આઈએનએસ ચિલ્કામાં પ્રવેશ માટે બોલાવાશે. ભારતીય નૌસેનાના આઈએનએસ ચિલ્કામાં છેલ્લો પ્રવેશ ઉમેદવારોની આરોગ્ય પરીક્ષાની સફળતાપૂર્વક ઉતીર્ણતાના આધારે થશે. એપ્રિલ 2020માં પ્રશિક્ષણ શરુ થશે. પાત્રતા અને ચિકિત્સા ધોરણોની વિગતો www.joinindiannavy.gov.in પર જોઈ શકશો.
ઉમેદવારો કોઈપણ સામાન્ય સર્વિસ સેન્ટર પર જઈને ઓનલાઈન અરજી કરવામાં મદદ મેળવી શકે છે. આ સેવા માટે 60 રૂપિયા નો ચાર્જ લેવામાં આવશે. ઓનલાઈન અરજી કરતાં સમયે પરીક્ષા ફીની ચૂકવણી પણ ઓનલાઈન કરવાની રહેશે.
DK/NP/J.Khunt/GP
(Visitor Counter : 206
પ્રધાનમંત્રીનું કાર્યાલય
પ્રધાનમંત્રી શ્રીએ 21મી જૂને નાગરિકોને 9મા આંતરરાષ્ટ્રીય યોગ દિવસની યાદ અપાવી
પ્રધાનમંત્રી શ્રી નરેન્દ્ર મોદીએ 21મી જૂનના રોજ 9મા આંતરરાષ્ટ્રીય યોગ દિવસ માટે નાગરિકોને યાદ અપાવ્યું છે. શ્રી મોદીએ કહ્યું છે કે ચાલો આપણે તૈયાર થઈએ અને આ પ્રાચીન પ્રથાની ઉજવણી કરીએ જે આપણી માનસિક અને શારીરિક સુખાકારીમાં વધારો કરે છે.
આયુષ મંત્રાલયના ટ્વીટના જવાબમાં, પ્રધાનમંત્રીએ કહ્યું;
"આંતરરાષ્ટ્રીય યોગ દિવસને માત્ર ત્રણ અઠવાડિયા બાકી છે!
ચાલો આપણે તૈયાર થઈએ અને આ પ્રાચીન પ્રથાની ઉજવણી કરીએ જે આપણી માનસિક અને શારીરિક સુખાકારીમાં વધારો કરે છે. ચાલો આપણે એક સ્વસ્થ અને સુખી સમાજનું નિર્માણ કરીએ."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ડ્રાઇવ હેઠળ અત્યાર સુધીમાં કુલ 220.65 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 9,497 ડોઝ આપવામાં આવ્યા છે
ભારતનો સક્રિય કેસલોડ હાલમાં 8,601 છે
સક્રિય કેસ 0.02% છે
રિકવરી રેટ હાલમાં 98.79% છે
છેલ્લા 24 કલાકમાં 910 રિકવરીથી કુલ રિકવરી વધીને 4,41,62,832 થઈ
છેલ્લા 24 કલાકમાં 1,590 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.08 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,19,560 ટેસ્ટ કરવામાં આવ્યા
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 94
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 200.28 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.04 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,00,28,66,975
|
|
બાકી ઉપલબ્ધ
|
|
7,04,44,690
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 200.02 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.04 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીની ગુજરાતમાં જામનગરની મુલાકાત
ગુરુ ગોવિંદસિંહ હોસ્પિટલનું નવું ભવન દેશને અર્પણ કર્યું
બાન્દ્રા-જામનગર હમસફર એક્સપ્રેસને લીલી ઝંડી આપી
પ્રધાનમંત્રી શ્રી નરેન્દ્ર મોદીએ આજે ગુજરાતનાં જામનગરમાં બાન્દ્રા-જામનગર હમસફર એક્સપ્રેસને લીલી ઝંડી આપી હતી. તેમણે 750 પથારી ધરાવતી નવી એનેક્સી ગુરુ ગોવિંદસિંહ હોસ્પિટલનું લોકાર્પણ કર્યું હતું અને સૌની યોજના હેઠળ વિવિધ પરિયોજનાઓનું લોકાર્પણ કર્યું હતું. તેમણે જામનગરમાં અન્ય વિકાસલક્ષી યોજનાઓનો પણ શુભારંભ કર્યો હતો, જેમાં આજી-3 થી ખિજડિયા સુધીની 51 કિલોમીટરની લંબાઈ ધરાવતી પાઇપલાઇન પણ સામેલ છે.
અહીં જનસભાને સંબોધન કરતાં પ્રધાનમંત્રીએ છેલ્લાં એકથી બે દાયકામાં પાણીની તાણની સમસ્યાનું સમાધાન કરવા માટે ગુજરાત સરકારની આકરી મહેનત વિશે વાત કરી હતી. આ સંદર્ભમાં તેમણે ગુજરાતને “ટેંકર રાજ”માંથી મુક્ત કરાવવાના તેમનાં દ્રઢ નિર્ધાર વિશે પણ વાત કરી હતી તેમજ સરદાર સરોવર ડેમે કેવી રીતે ગુજરાતનાં લોકોને રાહત આપી છે એ જણાવ્યું હતું. તેમણ નાગરિકોને પાણીનાં એક-એક ટીપાનો સમજદારીથી ઉપયોગ કરવા અપીલ કરી હતી, જેથી હાલની તેમજ ભવિષ્યની પેઢીને લાભ થાય.
ગુજરાતમાં આરોગ્ય સેવામાં થયેલી ક્રાંતિની પ્રશંસા કરતા પ્રધાનમંત્રીએ જણાવ્યું હતું કે, ગુજરાતમાં છેલ્લાં થોડાં વર્ષોમાં નિર્માણ પામેલી હોસ્પિટલોથી ગરીબોને ઘણો લાભ થયો છે. તેમણે જણાવ્યું હતું કે, આયુષ્માન ભારત યોજના કેન્દ્ર સરકારે શરૂ કરી છે, જેનો આશય ગરીબો માટે વાજબી અને ગુણવત્તાયુક્ત આરોગ્ય સેવા સુનિશ્ચિત કરવાનો છે.
પ્રધાનમંત્રીએ કહ્યું હતું કે, દેશ સામે રહેલાં પડકારોનો સામનો કરવા માટે ટૂંકા ગાળાનાં નબળાં પગલાં લેવાને બદલે માળખાકીય અને લાંબા ગાળાનાં પગલાં લેવા જરૂરી છે. આ સંદર્ભમાં તેમણે કેન્દ્ર સરકારે પ્રસ્તુત કરેલી લાંબા ગાળાની વિઝનરી યોજનાઓનો ઉલ્લેખ કર્યો હતો. તેમણે જણાવ્યું હતું કે, પીએમ-કિસાન ખેડૂતોનાં કલ્યાણ માટેની લાંબા ગાળાની અને વ્યાપક યોજના છે.
કેન્દ્ર સરકારનાં એમએસએમઇને પ્રોત્સાહન આપવાનાં પ્રયાસ વિશે પ્રધાનમંત્રીએ કહ્યું હતું કે, ધિરાણની સરળ ઉપલબ્ધતા અને લોકોને અનુકૂળ જીએસટીથી યુવાનોને મોટો લાભ થશે, સરકારની આવી પહેલોથી વેપાર-વાણિજ્ય સરળ કરવાનાં ક્રમાંકમાં સુધારો સુનિશ્ચિત થયો છે.
સશસ્ત્ર દળોનાં પ્રયાસોની પ્રશંસા કરતા પ્રધાનમંત્રીએ કહ્યું હતું કે, પૂરાઓ દેશને આપણાં સૈનિકો પર ગર્વ છે. તેમણે ઉમેર્યું હતું કે, આતંકવાદની સમસ્યાનું કાયમી સમાધાન લાવવાની જરૂર છે.
J.Khunt/RP
(Visitor Counter : 170
નાગરિક ઉડ્ડયન મંત્રાલય
વિવિધ ખાનગી એરલાઇન્સે 2,675 ટન સ્થાનિક તબીબી માલસામાનનું પરિવહન કર્યું
180થી વધુ લાઇફલાઇન ઉડાન ફ્લાઇટ્સે 1,66,000 કિમીથી વધુ અંતર કાપીને આવશ્યક તબીબી પૂરવઠાની ડિલિવરી કરી
કોવિડ-19ના કારણે લાગુ કરાયેલા લૉકડાઉન દરમિયાન લાઇફલાઇન ઉડાન અંતર્ગત 180થી વધુ ફ્લાઇટ્સનું પરિચાલન કરવામાં આવ્યું છે જેમાંથી 114 ફ્લાઇટ્સ એર ઇન્ડિયા અને અલાયન્સ એર દ્વારા ચલાવવામાં આવી છે જ્યારે 58 ફ્લાઇટ્સનુ પરિચાલન ભારતીય વાયુ સેના દ્વારા કરવામાં આવ્યું છે.
|
|
કુલ આવરી લેવામાં આવેલા કિલોમીટર
|
|
1,66,076 કિમી
|
|
09.04.2020ના રોજ માલસામાનનું પરિવહન
|
|
10.22 ટન
|
|
09.04.2020 સુધીમાં માલસામાનનું કુલ પરિવહન
|
|
248.02 + 10.22 = 258.24 ટન
સ્થાનિક કાર્ગો આપરેટર્સ: બ્લુ ડાર્ટ, સ્પાઇસજેટ અને ઇન્ડિગો વ્યાપારી ધોરણે કાર્ગો વિમાનોનું પરિચાલન કરી રહ્યા છે. સ્પાઇસજેટ દ્વારા 241 કાર્ગો વિમાનો ચલાવીને 3,29,886 કિમીનું અંતર કાપવામાં આવ્યું છે અને 1993 ટન માલસામાનનું પરિવહન કરવામાં આવ્યું છે. આમાંથી 175 સ્થાનિક કાર્ગો ફ્લાઇટ્સમાં 1401 ટન માલસામાનનું પરિવહન કરવામાં આવ્યું છે. બ્લુ ડાર્ટ દ્વારા 82 સ્થાનિક ઉડાન દ્વારા 79,916 કિમી અંતર કાપવામાં આવ્યું છે અને 1,270 ટન માલસામાનનું પરિવહન કરવામાં આવ્યું છે. ઇન્ડિગો દ્વારા 15 કાર્ગો વિમાન ઉડાવવામાં આવ્યા હતા જેમાં કુલ 12,206 કિમીનું અંતર કાપીને 4.37 ટન માલસામાનનું પરિવહન કરવામાં આવ્યું હતું.
પવન હંસ લિમિટેડ દ્વારા 8 એપ્રિલ 2020 સુધીમાં 5 કાર્ગો ફ્લાઇટ્સ ઉડાડીને કુલ 3561 કિમી અંતર કાપી ગુવાહાટી, અગરતલા, કિશ્વર, નવાપચી, શ્રીનગર, જમ્મુ , નાગપુર, ઔરંગાબાદમાં 1.07 ટન મહત્વપૂર્ણ તબીબી પૂરવઠો પહોંચાડવામાં આવ્યો છે.
|
|
તારીખ
|
|
એર ઇન્ડિયા
|
|
અલાયન્સ
|
|
IAF
|
|
કુલ ફ્લાઇટ્સ
|
|
09.4.2020
|
|
04
|
|
08
|
|
01
|
|
13એર ઇન્ડિયા અને ભારતીય વાયુ સેનાએ જમ્મુ અને કાશ્મીર, લદ્દાખ, પૂર્વોત્તર અને અન્ય ટાપુ પ્રદેશો માટે પ્રાથમિક ધોરણે જોડાણ કર્યું છે.
પરિવહન કરવામાં આવતા માલસામાનમાં કોવિડ-19 સંબંધિત રસાયણો, એન્ઝાઇમ, તબીબી ઉપકરણો, પરીક્ષણની કીટ્સ, PPE, માસ્ક, હાથમોજાં અને HLLની અન્ય ઍક્સેસરી તેમજ રાજ્ય/ કેન્દ્ર શાસિત પ્રદેશોની સરકારોની જરૂરિયાત અનુસાર સામાન અને પોસ્ટલ પેકેટ્સ સમાવવામાં આવે છે.
આંતરરાષ્ટ્રીય
9 એપ્રિલ 2020ના રોજ એર ઇન્ડિયાની ફ્લાઇટ શાંઘાઇથી 21.77 ટન તબીબી ઉપકરણોનો જથ્થો લાવી હતી. એર ઇન્ડિયા જરૂરિયાત અનુસાર મહત્વપૂર્ણ તબીબી ઉપકરણો લાવવા માટે ચીનમાં ડેડીકેટેડ શિડ્યૂલ્ડ માલવાહન વિમાનોનું પરિચાલન કરશે.
સ્પાઇસજેટ દ્વારા સ્થાનિક કાર્ગો ફ્લાઇટ્સનું પરિચાલન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
09-04-2020
|
|
16
|
|
133.80
|
|
16,795
સ્પાઇસજેટ દ્વારા આંતરરાષ્ટ્રીય કાર્ગો ફ્લાઇટ્સનું પરિચાલન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
09-04-2020
|
|
5
|
|
53.77
|
|
13,316
બ્લુ ડાર્ટ દ્વારા માલસામાનનું પરિવહન 
|
|
તારીખ
|
|
ફ્લાઇટ્સની સંખ્યા
|
|
ટન વજન
|
|
કિલોમીટર
|
|
09-04-2020
|
|
12
|
|
195.100
|
|
12,642.65
(